Gyakran Ismételt Kérdések
FOGLALKOZTATÁS 2023

1. A pályázatban az elhelyezések teljesítése kapcsán szeretnénk pontosítani azt, hogy a legalább 6 hónapos foglalkoztatást milyen módon kell teljesíteni a pályázat időtartama alatt? Elég, ha megvan a minimum 6 hónapos munkaszerződés, vagy meg kell lennie a 6 hónap időtartamú munkajogviszonynak 2024. május 31-ig?

[bookmark: _GoBack]A pályázatban az elhelyezési indikátor teljesítéséhez szükséges alátámasztó dokumentumként a munkaszerződéseket tudjuk elfogadni. Azon munkaszerződések elfogadhatók, melyek határozatlan időre szólnak, illetve a határozott időtartamú munkaszerződéseknél azok, amelyek minimum 6 hónapra. Ha egy szerződés ettől rövidebb ideig tart, de a munkaviszony nem szűnik meg, úgy az újabb munkaszerződés csatolásával (amennyiben készül), vagy egy munkáltatói igazolással kell kiegészíteni, amelyben a munkáltató nyilatkozik arról, hogy a munkavállalót tovább foglalkoztatja. Amennyiben a fent leírtaknak megfelelnek a benyújtott munkaszerződések, úgy az elhelyezési indikátor elfogadásra kerül.

2. Szeretném megkérdezni, hogy a Slachta Margit Nemzeti Szociálpolitikai Intézet „Megváltozott munkaképességű személyek munkaerőpiaciintegrációját elősegítő programok támogatása 2023” (FOGLALKOZTATÁS2023) címmel meghirdetett pályázati felhívásában nonprofit Kft. nyújthat-e be pályázatot?
A pályázati felhívás alapján azon akkreditált foglalkozási rehabilitációs szolgáltatók, valamint megváltozott munkaképességű, vagy fogyatékossággal élő személyeket tömörítő, vagy segítő szervezet, intézmény pályázhat, amely legalább 2020. január 1-jétől végzi tevékenységét.
Az Mmr. 21/B§ (2) bekezdése szerint az akkreditált szolgáltató szervezetek gazdálkodási formájukat tekintve lehetnek egyéni vállalkozások, gazdasági társaságok (köztük, mint nonprofit Kft.), szövetkezetek, egyesületek vagy alapítványok.

3. Hogyan értelmezzük a pályázati felhívás (5. oldal) alábbi specifikációját? „… a vállalt elhelyezések számának 20%-ában az akkreditált munkáltatónál történő elhelyezés is elszámolható” Ha pl. 8 fő elhelyezése a cél, abból 1 v. 2 fő kerülhet akkreditált munkáltatóhoz?
Amennyiben az elhelyezési indikátorban 8 fő került vállalásra, annak a 20%-a 1,6 fő. A kerekítési szabályok szerint ebben az esetben 2 fő elhelyezése fogadható el akkreditált munkáltatónál, amennyiben olyan inaktív megváltozott munkaképességű, vagy fogyatékos személy kerül bevonásra, akinek az egészségi állapota a felkészítés után sem teszi lehetővé a nyílt piaci elhelyezést.

4. Kizáró tényező-e ebben a pályázatban, ha korábban már részt vettünk a FOGLALKOZTATÁS/2019. kódszámú pályázatban is?
Nem kizáró tényező az, ha korábbi Foglalkoztatás pályázatban részt vett a pályázó.

